Entrevista a càrrec de Lluís Reales en el Programa Terrícoles de Betevé\nPublicat per Manel Cunill i Llenas a 11:00 p. m. Cap comentari:\nEtiquetes de comentaris: política ambiental, visió\nPublicat per Manel Cunill i Llenas a 8:30 p. m. Cap comentari:\nEtiquetes de comentaris: Articles de paper, política ambiental, visió\n(Publicat al Diari de Sabadell, 27 de març de 2018)\nEnfilo aquest darrer article pel diari amb amarga tristor. L’empresonament i l’exili de càrrecs electes del Parlament de Catalunya, que alhora engreixen de nou la llista d’aquells que ja porten mesos privats de llibertat o en terres foranes, és terriblement injust i inhumà. Aquesta confusió volguda entre delicte i suposada il·legalitat alimenta un argumentari proto-jurídic, aquí i allà, que no té altra finalitat que justificar la repressió de les idees d’una part significativa de la ciutadania d’aquest país. El que es va dictar el passat divendres al Tribunal Suprem era l’empresonament de les idees de milers de ciutadans que el 21 de desembre de 2017 vàrem votar. Davant de la dificultat física d’engarjolar les idees, els poders de l’Estat han optat per arrestar ciutadans electes, curosament escollits, amb ànim d’escarni.\nTal vegada, el que costa de pair a molta gent de poder és la diversitat i pluralitat d’una societat que anhela dirimir pacíficament les seves divergències a les urnes. Avui és el sobiranisme català qui pateix aquest embat, però demà podrà ser l’accés a les pensions dignes, la privatització dels béns ambientals, la redistribució dels tributs que paguem o la llibertat d’expressió. També és cert que la conjugació del poder economicofinancer de determinades corporacions amb els mecanismes repressius dels estats-nació esdevé letal per a les comunitats que persegueixen entorns més equitatius i solidaris. Malauradament, bona part dels estats d’Europa estan immersos en aquesta dinàmica perversa dels interessos economicofinancers. Ara bé, l’esperança és la ciutadania europea que és capaç de revelar-se davant de l’actual escenari per reconciliar-se amb els valors de la fraternitat i del benestar de l’Europa de la postguerra. La tasca de Proactiva Open Arms és un clar exemple d’allò que ens convé als europeus per reconstruir l’Europa social i ambiental que necessitem.\nDes dels anys vuitanta, l’activisme socioambiental m’ha permès conèixer alguns dels que avui estan a l’exili o indegudament retinguts a les presons espanyoles. De tots ells, el conseller Rull és la persona amb qui he departit més hores de discussió o debat, sigui en públic o en privat. La condició de vallesans i la seva de terrassenc (amb vinculacions sabadellenques diverses) ha imprès caràcter a les deliberacions compartides. Malgrat les divergències o coincidències en relació als afers ambientals, d’infraestructures o de territori, sempre ha estat un plaer dirimir posicions i criteris. La darrera vegada que vàrem conversar va ser tot just acabat de sortir d’Estremera i abans de les eleccions del desembre de 2017. Malauradament la discrecionalitat i la maldat dels poders de l’Estat l’han portat de nou a un indret indesitjable per ell i els altres polítics i activistes sobiranistes. Amb ells una part de la nostra identitat també està empresonada. Ara toca apel·lar a la perseverança i el civisme per aconseguir el seu alliberament i exercir la sobirania popular. I manifestar tot el suport i acompanyament a les famílies i amics dels exiliats i empresonats.\nAquest és el darrer article que publico al Diari de Sabadell tal com l’he conegut fins ara. Personalment vull manifestar el meu agraïment als periodistes i professionals que han fet possible que setmana darrera setmana el diari surti puntualment al carrer. I especialment en aquests darrers anys quan les coses no han estat fàcils per tots ells. També donar-vos les gràcies per permetre’m ordenar les meves idees en els prop 260 articles que m’heu publicat des de 1995. Finalment una abraçada als lectors i dir-vos que ha estat un plaer compartir, comentar o discrepar d’alguna de les notes de l’eixida vallesana. Moltes gràcies!\nSabadell, 24 de març de 2018\nEtiquetes de comentaris: Articles de paper, L'eixida vallesana


Com se celebra Nadal arreu del món - Planeta Magic Barcelona\nL’aprenentatge a Planeta Language Lab\nEl Nadal s’acosta i ja podem veure els carrers de Barcelona il·luminats, plens de llumetes de tots colors. Segurament a casa ja tenim tots l’arbre decorat i el pessebre amb els reis cada dia més a prop de l’establia. Els mitjons penjats a la xemeneia i el Caga-tió esperant un any més a la nostra porta. El nostre chiquipark no es queda enrere, ja tenim l’arbre de Nadal guarnit i les llumetes de colors que ens transporten en aquest ambient nadalenc que tant ens agrada.\nAquesta època de l’any, és molt bonica i ens encanta formar-hi part. Tot i això, hem investigat una mica i ens ha sorprès com celebren aquestes festivitats a la resta del món. Per aquest motiu avui us volem posar tres exemples de països i les seves tradicions nadalenques, que igual que nosaltres, segur que no us deixen indiferents.\nI la veritat no ens sorprèn tant, si pensem com Catalunya també té les seves pròpies tradicions de Nadal com ara el Caga-tió, la representació dels pastorets o bé la figureta del caganer. Aquesta diversitat en les diferents cultures ens ha semblat molt interessant i per això volem compartir amb vosaltres tot el que hem descobert.\nA Xina a poc a poc Nadal es va introduint en la seva cultura, ja que una minoria de persones, ho celebren. Tot i això, tenen les seves pròpies tradicions que són realment atractives. En primer lloc, les disfresses de Pare Noel són molt populars, els estudiants i comerços acostumen a anar disfressats. A la nit del 24 de desembre, les parelles joves acostumen a regalar-se pomes vermelles, podríem dir que és com el nostre vesc. A més a més, també ens ha semblat com curiós el plat tradicional nadalenc xinès que és ànec dels vuit tresors, es basa en ànec farcit de pollastre, porc, vedella i més carns. T’agradaria passar un Nadal a la Xina? Nosaltres ens hi apuntem!\nEna ha encantat com passen Nadal els suecs. En primer lloc, la festivitat comença el 13 de desembre amb la festa de Santa Lucía on les noies fan processons vestides de blanc i amb corones d’espelmes enceses. Pel que fa a la gastronomia, és molt popular beure Glögg, es tracta d’un vi blanc calent amb ametlles i passes ideal per treure el fred. Els mercats i les saunes també són molt populars durant aquesta època. I per acabar, una característica molt arrelada al Nadal suec és mirar la pel·lícula de Kalle Anka el dia 25 de desembre a les 15:00h és una pel·lícula infantil i un cop acabada els nens i nenes ja poden obrir els regals.\nA Rússia el Nadal comença a partir del 31 de desembre, o com ells o anomenen el Noviy God. On es reuneix tota la família i celebren aquesta festivitat amb un banquet on les amanides d’olives i les mandarines en són les protagonistes. A més a més, a Rússia no tenen els Reis Mags o el Pare Noel sinó que tenen el Ded Moroz que és l’avi del fred i la seva néta la Snegúrochka o donzella de les neus i reparteixen els regals amb un trineu estirat per tres cavalls.\nEna ha encantat investigar i conèixer aquestes tradicions Nadalenques d’arreu del món. Aquesta època de l’any és una celebració basada en la família, els amics, la gastronomia i sobretot l’empatia i generositat.\nPer aquest motiu us convidem a tots el dia 19 de desembre al nostre chiquipark a celebrar Nadal. Tenim moltes sorpreses preparades que us anirem informant al llarg de la setmana. No us ho perdeu!


Trias retreu a Aznar que vulgui retallar l'estat de les autonomies\nCrítiques dures, però també diàleg. Aquest és el menú que ha confeccionat el portaveu del Grup Parlamentari Català, Xavier Trias, per a aquesta edició del Debat de Política General. Trias ha criticat a Aznar la falta de capacitat per mantenir un diàleg social fluid i li ha retret també la voluntat de retallar l'estat de les autonomies. Trias creu que això és així perquè les autonomies no li encaixen en el seu model d'estat centralitzat.\nTrias ha reclamat per a Catalunya l'administració única i ha ofert col·laboració al president del govern espanyol sempre que aquesta col·laboració parteixi de la base del reconeixement de la diferència que representen Catalunya i els catalans en el context d'Espanya. En el torn de rèplica, Aznar ha rebatut la idea de la recentralització que li ha atribuït Trias, ha citat el president de la Generalitat per dir que Catalunya té ara les majors cotes d'autogovern dels últims 300 anys i ha posat l'exemple del nou model de finançament autonòmic. Aznar també ha retret als nacionalistes haver rebutjat la seva oferta d'entrar en el govern espanyol. EL PNB PROPOSA 90 DIES DE DISTENSIÓ I DIÀLEG, PERÒ AZNAR REBUTJA LA PROPOSTA En el Debat de Política General, el portaveu del PNB al Congrés, Iñaki Anasagasti, ha proposat al govern del PP 90 dies de distensió i de diàleg entre els executius per poder normalitzar relacions i avançar cap a la pacificació. José María Aznar ha rebutjat l'oferta. Anasagasti també ha acusat Aznar de provocar el continu enfrontament institucional. Per la seva banda, el president de l'executiu central ha reclamat lleialtat institucional al PNB i ha afirmat que aquesta formació no és capaç de liderar la lluita contra ETA. LLAMAZARES CULPA AZNAR DE LA TENSIÓ AL PAÍS BASC En la seva intervenció en el debat, el coordinador general d'Esquerra Unida, Gaspar Llamazares, ha acusat Aznar de ser el culpable de la crispació a Euskadi. El president del govern central li ha recordat que el seu grup es va sumar al document sobre autogovern de l'executiu basc i que va firmar el pacte de Lizarra. En clau econòmica, Llamazares ha retret a Aznar haver desmantellat l'estat del benestar.


Publicado 26/9/2017 11:07:15CET\nLa Corporació Valenciana de Mitjans de Comunicació (CVMC) ha tret a licitació la prestació del servici d'assistència tècnica per a la posada en servici dels sistemes de ràdio i televisió d'À Punt, per un import abans d'impostos de 95.000 euros i a executar en la seu de Burjassot (València) en un termini d'execució de sis mesos.\nSegons l'anunci de licitació publicat en la plataforma de contractació del sector públic del Ministeri d'Hisenda, es tracta d'un procediment negociat amb publicitat amb tramitació urgent. Els interessats podran presentar ofertes fins al 5 d'octubre i els criteris d'adjudicació corresponen a l'oferta econòmica (60) i als anys d'experiència addicionals al mínim exigit (40).\nD'altra banda, també s'ha publicat en la mateixa plataforma la licitació del subministrament dels equips necessaris per a codificar i multiplexar els nous canals autonòmics compostos per un programa en HD, tres programes SD i dos ràdios.\nEn este cas, l'import total s'estima en 229.900 euros i el termini d'execució és de 45 dies. El procediment és obert i la tramitació ordinària. Els interessats poden presentar les ofertes fins al 10 d'octubre.


L’Ajuntament d’Altafulla i l’Escola La Portalada reparteixen material educatiu imprès entre una vintena de famílies\nLa iniciativa ha sorgit després que el centre realitzés una enquesta per detectar les necessitats més urgents de l’alumnat. El Roquissar només ha detectat un cas, que gestiona personalment\nLes famílies dels alumnes de l’Escola La Portalada d’Altafulla, que tenen més dificultats per mantenir-se en contacte amb el centre via telemàtica, han rebut aquest dimarts 28 d’abril una sèrie de materials educatius impresos, entregats per l’Ajuntament i l’escola a la plaça del Pou.\nLa regidora d’Educació, Gemma Maymó, ha explicat que la proposta d’entregar aquests dossiers amb activitats als alumnes ha sorgit a petició de La Portalada, que a través d’una enquesta que ha promogut mitjançant el seu canal de difusió, ha detectat 25 famílies que precisaven ajuda perquè els seus fills poguessin seguir l’activitat acadèmica en el tercer trimestre. Per la seva part, El Roquissar també ha tramitat les enquestes, però només ha detectat un cas, i de moment, no ha requerit els serveis del consistori.\nPer fer realitat la iniciativa, l’Ajuntament d’Altafulla ha hagut de demanar permís al Departament d’Educació perquè els equips directius i els conserges d’ambdues escoles poguessin accedir al centre per preparar tot aquest material, com ha explicat la regidora Gemma Maymó. Tot i que de moment El Roquissar no ha precisat d’aquest servei, té l’oportunitat de fer-lo servir més endavant.\nTenint en compte l’excepcionalitat en la qual s’està desenvolupant el tercer trimestre, i a les diferències que existeixen entre els alumnes quant a recursos es refereix, el Departament de la Generalitat de Catalunya ha decidit que els estudiants de primària com els de La Portalada i El Roquissar siguin avaluats a través d’un informe on es valori l’aprenentatge adquirir durant el curs. La informació es traspassarà als mestres que els acompanyaran en el següent curs a l’escola o a l’institut, en el cas dels de 6è de primària.


Cames fresques, l’objectiu de l’única setmana neta del 2016 (Natàlia Arroyo)\nCames fresques, l’objectiu de l’única setmana neta del 2016\nEl cos tècnic del Barça ha aprofitat el marge de sis dies entre el duel a Eibar i la visita del Getafe al Camp Nou per donar més descans a una plantilla que ha agafat l’hàbit de competir cada tres dies i mig\nNATALIA ARROYO Barcelona 12/03/2016 00:00\n651x366 Leo Messi intervenint en una acció de l’entrenament del Barça, davant l’admiració dels companys, ahir a la Ciutat Esportiva Joan Gamper. / FC BARCELONA Leo Messi intervenint en una acció de l’entrenament del Barça, davant l’admiració dels companys, ahir a la Ciutat Esportiva Joan Gamper. / FC BARCELONA\nJugar dissabte o diumenge i jugar dimecres. O, encara pitjor, jugar dissabte i tornar a competir dimarts. En aquesta voràgine de partits cada tres o quatre dies ha anat vivint el Barça des de l’inici del 2016, quan la Copa del Rei es va colar en un calendari que ja s’havia hagut de condensar des de l’estiu per encaixar-hi els extres de les Supercopes d’Europa i d’Espanya, i el Mundial de Clubs. Però aquest cop el Barça ha pogut gaudir d’una setmana neta per preparar la visita del Getafe (16 h, C+ Liga). I han sigut sis dies que el cos tècnic ha utilitzat, sobretot, per donar a la plantilla un cicle de recuperació tan complet com sigui possible. “No només descans físic, també descans mental”, deia ahir Luis Enrique, que subratllava la importància de canviar la rutina i “no haver d’anar a la Ciutat Esportiva” per desconnectar una mica. Per agafar aire.\nDescansar ha sigut la prioritat del Barça, perquè el calendari no serà gaire més benèvol a partir d’ara. Ja s’ha entrat, com deia el tècnic, “en el tram decisiu” de la temporada. El del tot o res. L’aturada de Lliga per Setmana Santa no alliberarà els internacionals, perquè mentre els europeus faran amistosos per preparar la cita continental de França d’aquest estiu, els sud-americans seguiran amb la dura classificació per al Mundial a finals de març. A això s’hi sumarà, ja a l’abril, la fase final de la Champions, amb la ronda de quarts i semifinals -que el Barça aspira a jugar-, a més dels partits d’una Lliga que encara guardarà una jornada intrasetmanal a finals de mes. Ara vénen dos mesos trepidants als quals calia arribar amb les cames fresques.\nPer a molts preparadors físics, la prioritat passa per la recuperació. Ho admet a l’ARA una persona pròxima a l’entorn de formació de Rafel Pol, el màxim responsable del Barça en aquesta àrea. Però “no hi ha una recepta única, ni tan sols per al mateix equip d’una setmana a l’altra”, assegura. L’estructura de cada setmana es dissenya en funció de si el patró de dies de descans entre partit i partit és de 3-4, 4-3 o, fins i tot, 3-3. Com més dies hi hagi entre competicions, molt millor serà la recuperació, “sobretot pel desgast dels viatges”. Les rotacions -que Luis Enrique porta al mil·límetre amb els seus jugadors clau-, l’alimentació i les dinàmiques del vestidor -si s’està guanyant o perdent- són factors extres que cal tenir en compte per anar mesurant fins a quin punt es pot tensar la corda o no.\nCompetir bé més temps\nAl final, es tracta d’augmentar i allargar en el temps la capacitat competitiva de l’equip, com el mateix Rafel Pol explica en el seu llibre La preparación ¿física? en el fútbol. I el Barça viu instal·lat en un rècord de victòries que podria créixer a 37 partits sense perdre si no punxa avui al Camp Nou. Pol escriu que la fase final d’una temporada és l’hora d’ abaixar els volums de treball i reduir el temps de la tasca i/o augmentar el temps de recuperació entre les diferents sessions de treball. És el que ha fet aquest cop, concedint dos dies de descans als jugadors quan, habitualment, en tenien un de sol per setmana. Trobar-se ara amb un forat competitiu al calendari no ha servit per fer un entrenament extra, sinó per regalar un dia de desconnexió. “Ens ajuda molt. Són professionals, tinc confiança en el que fan en un dia lliure”, deia Luis Enrique.\n315x619 El ritme frenètic del Barça en aquest 2016 El ritme frenètic del Barça en aquest 2016\nEl descans era una de les possibilitats que tenia el cos tècnic blaugrana aquests dies, però, com apunta David Casamichana, preparador físic del Racing de Santander i autor a Futbol de Libro -l’editorial que va crear Pol amb Robert Moreno (ajudant de Luis Enrique)-, també s’hauria pogut apostar per no desfer la dinàmica i “afegir algun element competitiu intern per no fer perdre l’hàbit d’entrenament al grup”, o aprofitar la falta de pressa per preparar un partit per “ buscar l’optimització d’aspectes de la condició física que dins d’una estructura d’alta densitat competitiva no es poden treballar (sobretot, si s’ha notat algun dèficit en algun jugador o grup de jugadors)”. Pol, però, ha preferit abaixar la càrrega d’entrenament del microcicle per “ afavorir el procés de recuperació dels jugadors, que dins una estructura de partits cada 3 o 4 dies no es produeix de manera completa”.\nL’entrenador i preparador físic Agustín Peraíta, autor de Quiero que mi equipo juegue como el Pep Team, editat per McSports, l’empresa que va fundar Robert Moreno el 2007, afegeix que aquests dies hauran servit al Barça per “trobar noves solucions col·lectives” a situacions de competició que, en la rutina de partit i recuperació, no sempre es poden entrenar bé. Els exercicis hauran tingut “percentatges més alts d’intervenció dels jugadors i de densitat de treball/recuperació”. No és el mateix que hauria fet, per exemple, José Mourinho, sempre preocupat per la fatiga tàctica de l’equip. El portuguès aprofitava setmanes d’un sol partit per treballar conceptes col·lectius del seu model de joc.\nAmb Neymar però sense Sandro\nFa uns dies el mateix Luis Enrique admetia que la situació “ideal” és poder afrontar un partit “tranquil·lament amb almenys un parell de dies” d’entrenament, perquè és el mínim per “preparar bé com atacar un rival concret i com defensar-lo”. És el que finalment haurà tingut el Barça per rebre el Getafe. Ho farà amb Neymar, reincorporat al grup dijous després d’uns dies al Brasil, però sense Sandro Ramírez, que estarà un mes i mig de baixa per una lesió muscular.\nUn Barça de llibre\nLuis Enrique, sobre l'ús de Periscope: "Em sembla fantàstic venint d'un tio enginyós com Piqué"\nSandro estarà entre sis i set setmanes de baixa


territoris.cat 12:48 30/05/19\nterres crear banc llei aprova parlament\nLa consellera Teresa Jordà amb la comissió d'Agricultura\nEl Parlament va aprovar per unanimitat aquest dimecres la llei d'espais agraris, amb la que es pretén garantir la continuïtat de les activitats agrícola, ramadera i forestal. La norma estableix l'elaboració d'un pla territorial sectorial i crea un registre de parcel·les agrícoles i ramaderes en desús que ha de servir per posar en producció terres que ara estan abandonades. Així mateix, la llei estableix les condicions en què l'administració podrà forçar-ne l'arrendament.\nA Catalunya hi ha 45.000 hectàrees de conreus abandonats. La consellera d'Agricultura, Teresa Jordà, va defensar que és una llei valenta i de país que marca un abans i un després en la protecció de l'espai agrari. Jordà va celebrar que per fi es faci realitat una reivindicació històrica del sector i la va qualificar de llei imprescindible per al país. En aquest sentit, va considerar de vital necessitat la protecció dels espais agraris i va afegir que són necessaris perquè sense ells no hi ha aliments.\nNo es fan coses rares sinó que es facilita que finques que no tenen activitat productiva tinguin la possibilitat de ser llogades per posar-les en producció\nSi hem sigut valents per fer-la, serem valents per desplegar-la i aplicar-la. Perquè el país segueixi sent un país on l'agricultura i la ramaderia bateguin, va concloure des del faristol de l'hemicicle.\nLa llei vol definir que són els espais agraris i identificar aquells que tenen un alt valor agrari, amb l'objectiu de preservar-los; i, per altra banda, posar en funcionament un mecanisme que permeti mobilitzar al màxim les terres, focalitzat especialment les que estiguin en desús o en estat no productiu, amb transparència i garanties, per tenir el màxim de superfície agrícola en condicions de producció.\nL'objectiu és també facilitar la incorporació de noves persones a l'activitat agrària per afavorir el relleu generacional, així com el dimensionament d'explotacions professionals que ho necessitin\nTal com recull el preàmbul de la Llei, Catalunya té 3,2 milions d'hectàrees de superfície, de les quals el 21,6% són conreus de regadiu i de secà, el 7% són pastures i el 64% és forestal.\nLa llei preveu la creació de tres eines bàsiques: la primera, el Pla Territorial Agrari de Catalunya, fet a partir dels Plans Territorials Agraris Específics sobre àrees concretes, amb singularitats, és un instrument de planificació territorial sectorial agrària.\nSatisfacció dels sindicats agraris\nUnió de Pagesos celebra l'aprovació de la llei d'espais agraris, ja que consideren que era una demanda històrica. El sindicat insta el De-partament a posar fil a l'agulla al pla territorial agrari i als plans territorials agraris específics que s'escaiguin i el concretin. Des del sindicat Unió de Pagesos consideren que ha de ser una garantia per donar prioritat a la funció agrària per damunt d'altres usos.\nLa Federació de Cooperatives Agràries de Catalunya (FCAC) es mostra satisfeta amb la nova Llei d'espais agraris perquè considera que aquesta normativa és imprescindible per protegir l'activitat agrària i el valor de l'espai agrari en la planificació territorial. El president de la FCAC argumenta que "regular la planificació i la gestió és una prioritat".


Més recentment, alguns arxius creats als anys setanta s’interessen per recuperar el patrimoni fotogràfic de les dècades anteriors, d’aquell període qualificat de «gris», anys quaranta, cinquanta i seixanta, un període que no ha obtingut gaire atenció per part de la historiografia fotogràfica. Amb tot, però, aquell període va tenir importants repercussions en la configuració de la ciutat. Barcelona veu aparèixer els polígons industrials en territoris que havien sigut agrícoles. A l’altra banda de la ciutat, apareixen els polígons residencials, on s’enlairaven milers i milers d’habitatges. És la imatge de la Barcelona en construcció.


Ajuntament del Masnou - Comunicat en relació a les platges\nComunicat en relació a les platges\nCom molts veïns haureu notat l'estat que presenta l'aigua de la platja aquest any no reuneix les millors condicions per al bany. Des de l'Ajuntament som conscients d'aquest problema que ens preocupa i sobre el qual estem fent tots els possibles, encara que no hi tenim competències.\nLa competència sobre l'aigua de mar és de l'Agència Catalana de l'Aigua (ACA), entitat que pertany a la Generalitat de Catalunya. L'Ajuntament porta des del mes de juny realitzant gestions davant de l'ACA, i col·laborant amb ells, per intentar determinar les causes de la contaminació i trobar-hi una solució. Lamentablement aquestes gestions encara no han donat el resultat desitjable, però hi continuem treballant.\nTambé volem fer-vos saber que segons les anàlisis realitzades per l'ACA, tot i l'aspecte poc agradable que presenta l'aigua en alguns moments, la seva qualitat sanitària és satisfactòria i no comporta cap risc per a la salut dels banyistes.\nInformació publicada el 5 d'agost de 2004


Els promotors del manifest #TanquemCatalunya demanen al Govern que prengui la iniciativa de manera "unilateral" La República\nEls promotors del manifest #TanquemCatalunya demanen al Govern que prengui la iniciativa de manera “unilateral”\nACN Barcelona.-Els promotors del manifest #TanquemCatalunya demanen al Govern que “prengui la iniciativa, si cal de manera unilateral” per donar respostes als diferents sectors econòmics amb ajudes extraordinàries. A través […]\nACN Barcelona.-Els promotors del manifest #TanquemCatalunya demanen al Govern que “prengui la iniciativa, si cal de manera unilateral” per donar respostes als diferents sectors econòmics amb ajudes extraordinàries. A través d’un comunicat, el moviment polític Primàries Catalunya lamenten que els executius catalans dels darrers anys prioritzin sempre obeir l’estat espanyol. “Entenem que aquest és un aspecte clau que la política catalana hauria de superar”, afegeixen. També consideren que l’anunci del govern espanyol d’endurir les mesures de confinament hauria d’haver arribat abans i retreu al Govern que no s’hagi avançat a l’Estat.\nSegons els promotors del manifest, el confinament no és l’únic front motiu de preocupació. “Cal que el govern de la Generalitat es doti de recursos econòmics i suport organitzatiu per proveir urgentment de material de protecció els professionals sanitaris i el conjunt de la població, estiguin totalment confinats o no. Cal fer arribar les mesures d’autoprotecció als grups de risc i proveir-nos de milers de tests per a la població”, defensen. En aquest context, conclouen que el Govern no només ha de tenir raó, sinó que “l’ha de fer valdre amb determinació quan es tracta de protegir la vida dels ciutadans”, per sobre de cap altra consideració. I consideren que unes “suposades amenaces espanyoles” no haurien d’impedir portar a la pràctica el confinament total i el “tancament perifèric” de Catalunya, tal com el president de la Generalitat, Quim Torra, va anunciar.


De l'espoli ( presumpte ) a Catalunya a l'espoli ( real ) de Pujol.\nEn això de l'anomenat procés diversos factors hi han contribuït a fer-lo gros, a alimentar-lo. Un d'ells, a banda de la crisi o el sentiment legítim de sempre de molts, està també aquella sensació de que els catalans som espoliats per allò que se'n deia Madrid i ara ja se'n diu Espanya, sense embuts .\nI el que són les coses, ara resulta que Pujol, el President Pujol, aquella persona venerable, honorable, amb certa aura d'austeritat posada sempre com exemple de virtuts, al marge inclús de la seua pròpia ideologia, el que inventar el pujolisme, el pare polític de la immensa majoria de dirigents de Convergència ( i d'altres partits ), aquell que, des del balcó de la Generalitat demanava als catalans que li fessin costat per l'atac que estava rebent des d'Espanya, pel cas Banca Catalana ( ell era Catalunya, i buscar les pessigolles a ell, era atacar Catalunya ), aquella mateixa persona que, anys després, a traves de l'ABC, el feien " Español del año " ara, resulta que ens ha estat enganyant al llarg de més de tres dècades, l'engany dels imposts que no pagava dels milions col·locats a l'estranger ( al gener del 2013 deia a A3: " ¿ Si tengo una cuenta al extranjero ?, NO, se responia ell mateix ) . Que ens ha estat espoliant a tots el catalans, vaja .\nTot plegat, per a qui el votava i per a qui no, molt trist. Han estat moltíssims anys en que hem estat vilment enganyats .\nSe'ns explicava que Pujol sabia no se quants idiomes, era un dels polítics més preparats, de talla internacional; Catalunya la coneixia pam a pam, coneixia moltíssimes persones amb nom i cognoms, que era un fervorós i apassionat amant del país, nacionalista de soca-rel vaja; primer moderat i darrerament independentista. Ha degut ser per aquesta darrera qüestió que ara, de cop ( ironia ) ha decidit confessar i demanar perdó. Posats a confessar, per cert, el primer que hagués tingut de fer és dir on té els diners, quina és la procedència EXACTA i quina és la quantia. I per què, si el seu pare els hi va deixar als fills i a la dona ( l'altra patriota ), és ell qui respon de tot plegat, i exonera ( ho intenta ) la família ?\nParlant de patriotisme. Quan veiem que algú tipus Barcenas o qualsevol de la dreta espanyolista ha evadit capitals, té diners a paradisos fiscals etc solem dir " després ens vindran a dir que són molt patriotes, sempre amunt i avall amb la bandera ". També serveix per algun que altre esportista. Pos això, el mateix per a Jordi Pujol. Com una persona pot parlar de l'espoli d'altres mentre ella té uns diners amagats que no tributen al seu país i que, sobre tot, no contribueixen a la generació de riquesa. En una Catalunya independent, no en tinc cap dubte, si Pujol no s'hagués vist com ara s'ha vist, acorralat pels fets i amb la justícia encercant-lo, els diners haguessin continuat on estaven i sense contribuir a fer este país tan net i just que molts proclamen. No falta qui pensa que s'hauran acabat els xoriços.\nMés d'un ha volgut tapar l'actual situació amb la gestió de tots els anys en que va estar governant. També el contrari, es cert. El pecat, per molt gros que hagi estat, no esborrarà el que de bo hagi pogut fer. Pura obvietat. Així, cal reconèixer el que de positiu tingui al seu full de servei. Però la taca que ara l'apartat definitivament de tot és molt grossa i no s'esborra ni que vagi a Missa tots el dies.\nAvis a navegants: la justificació més socorreguda per justificar uns diners que han estat ocults és la loteria i una herència. Pos compte, un dels que sempre li tocava la loteria era Fabra de Castelló que ara ho té força fotut.\nDe l'espoli ( presumpte ) a Catalunya a l'espoli (...\n" Bienvenido Mr. Marshall "


CRITÍCA CRITÍCA CRITÍCA CRITÍCA CRITÍCA CRITÍCA\nCARTES D’OCTAVIO PAZ\nQue Pere Gimferrer s’hagi decidit a publicar les cartes que Octavio Paz li adreçà durant més de trenta anys és un fet que li agraïran molts lectors. Al capdavall, aquest epistolari constitueix un tresor particular — un trésor personnel, com es referia Isabelle Rimbaud a les cartes que li dedicà son germà—, i el fet de fer-les públiques (i en el cas de Gimferrer, d’ editar-les també) constitueix una responsabilitat que potser alguns s’haguessin estimat més d’estalviar-se, de posar en mans d’altri o de deixar per a més endavant.\nPerò l’interès literari de les cartes és obvi, i no només pel paper que juguen en la formació de Gimferrer (i al qual ell mateix ha fet referència en diverses ocasions), sinó perquè en elles s’hi inscriu la trajectòria vital i literària de Paz durant aquests anys: les seves opinions, les seves actituds estètiques i fins i tot el seu —no sempre còmode— posicionament polític.\nQuan Paz hi parla de literatura, ho fa amb la naturalitat de qui n’ha fet una forma de vida. El reconeixement (immediat) dels mèrits poètics de Gimferrer fa que rebi consells i comentaris personalitzats des d’Arde el mar fins a Mascarada, en els quals Paz aposta decididament per un llenguatge poètic renovador, deutor de les avantguardes i contraposat a un realisme social que de vegades es recolza en un llenguatge vascil·lant. En la lectura i relectura dels clàssics —l’Antologia grega, Quevedo, Sor Juana Inés de la Cruz...— s’hi entreveu la recerca per part de Paz de la pròpia identitat; insisteix en el caràcter modern d’aquestes lectures, i les contraposa a altres referents culturals: Paz escriu des de Mèxic, des d’Estats Units, des de l’Índia. En les anècdotes personals —per on passen Carlos Fuentes, Milan Kundera, John Ashbery i Antoni Tàpies, entre molts altres—, retrobem el poeta viu en el seu ambient.\nEl lector català es commourà en observar com el poeta mexicà llegeix, en edició bilingüe o amb l’ajut d’un diccionari, autors com Ausiàs March, Gabriel Ferrater o Joan Brossa, sempre amb aquella curiositat sana i intel·ligent que donà a la seva obra un abast universal —en la mesura, és clar, que aquest sigui un adjectiu aplicable a una manifestació artística sempre determinada culturalment.\nA part de la possibilitat de refer el procès de gestació d’algunes obres —i és significant la referència, el 1966, a l’assaig La llama doble, que Paz no publicarà fins el 1993—, bona part d’aquestes cartes ofereixen un comentari detallat al procès d’edició d’assajos i poemaris (Gimferrer n’era responsable) i s’entretenen en detalls que, a part d’alguns de molt significatius, com el desig inicial de l’autor de conservar el títol de Libertad bajo palabra per al conjunt de la seva obra poètica, concerneixen sobretot al públic especialitzat i als responsables d’edicions futures.\nPer altra banda, i com és lògic que passi en l’era de la comunicació, hi ha esdeveniments importants de la vida de Paz —com la concessió del premi Nobel el 1990— que no deixen constància en l’epistolari, sens dubte en benefici del tracte personal i la conversa privada. Però, encara que resulta gairebé inevitable trobar a faltar les cartes de l’interlocutor de Paz, Gimferrer s’ha esforçat, com a editor del volum i destinatari de les cartes, a apuntar en les notes tota la informació imprescindible i aquelles referències que resultarien obscures pels qui no coneixem l’altra part d’un diàleg que no deixa de contenir pàgines de gran valor.\n© 1999 Melcion Mateu i Adrover


Pere Albó vol que el govern ganxó es disculpi als agents de la Policia Local - Diari de Girona\nDiu que amb les seves declaracions podia induir a dubtar de l'honradesa del cos amb la polèmica del salari\ncarles torramadé sant feliu de guíxols 02.02.2017 | 07:18\nEl govern i la policia de Sant Feliu tanquen un acord pel salari dels agents\nEl regidor de Moviment d'Esquerres a l'Ajuntament de Sant Feliu de Guíxols, Pere Albó, ha instat l'equip de govern a disculpar-se als agents de la Policia Local perquè reconegui «que la nostra Policia Local mai ha cobrat per unes feines que no ha fet».\nAlbó, a l'oposició, ha recordat que la problemàtica sobre els 401,50 euros que cobraven els agents per prolongació de jornada i, després, incorporats com a complement sense realitzar aquestes hores va ser qualificada com «retribucions abonades indegudament» en el decret d'Alcaldia del març de l'any passat que deixava sense efecte el citat complement.\nAra, un cop les dues parts, l'Ajuntament i els agents de la Policia Local, han arribat a un acord salarial, Pere Albó exigeix aquestes disculpes a l'equip de govern ja que entén que amb aquesta qualificació deixava en mala posició els agents perquè «semblava que havien cobrat un sou que no els tocava» i «podien induir a algú a dubtar de l'honradesa del cos».\nPere Albó ha destacat igualment que l'acord entre els agents i l'Ajuntament inclou deixar sense efecte el decret d'Alcaldia que parlava de «retribucions abonades indegudament». El mateix punt del pacte exposa que les parts «es comprometen a no portar a terme cap acció, reclamació o demanda que trenqui la pau social obtinguda a partir de la signatura del present acord i, en concret, a retirar les demandes o reclamacions existents o que puguin existir en torn a aquesta qüestió i insten a deixar sense efecte» el citat decret.


Final feliç per a Teresa Romero | Opinió | EL PAÍS Catalunya\nFinal feliç per a Teresa Romero\nCal elogiar l'auxiliar i els professionals que l'han curada, i tancar el capítol d'errors\nLa confirmació que Teresa Romero està per fi lliure del virus de l'ebola posa un punt i a part positiu a la greu crisi sanitària viscuda després de detectar-se, a principis d'octubre, el primer contagi d'ebola que es produïa fora de l'Àfrica. A la recuperació de l'auxiliar d'infermeria cal afegir que cap de les persones sotmeses a control per haver estat en situació de risc hagi emmalaltit, cosa que dóna expectatives raonables que la crisi es pugui tancar sense altres conseqüències. Per donar definitivament per superat l'episodi caldrà esperar, d'acord amb els criteris de l'OMS, 42 dies a partir d'avui; és a dir, dos períodes d'incubació del virus.\nAnar a l'arrel (18/10/2014)\nLa recuperació de Teresa Romero és una excel·lent notícia. L'auxiliar ha estat en perill de mort per no haver eludit el més preuat de la professió sanitària: el deure d'assistir els malalts. S'havia ofert voluntària per cuidar el religiós malalt repatriat a l'agost i en aquestes crucials setmanes altres sanitaris l'han cuidat a ella. Ara cal esperar que no pateixi seqüeles i agrair als metges i a tot el personal implicat la seva dedicació i el seu gran esforç. Els professionals han demostrat un nivell de preparació similar o superior al dels països més desenvolupats, cosa que subratlla els punts positius del sistema públic de salut a Espanya.\nFinal feliç, doncs, per a una gestió desastrosa, que només es va redreçar quan, cinc dies després que es conegués el contagi, es va nomenar un comitè científic que va posar ordre i serenitat per gestionar la situació. De la crisi, se n'han d'extreure lliçons que permetin afrontar situacions similars amb majors garanties, tant pel que fa a la gestió com a la idoneïtat dels mecanismes de protecció del personal sanitari. I queda pendent l'assumpció de responsabilitats polítiques.\nAprendre dels errors és important també perquè, encara que aquí podem sentir alleujament per aquest desenllaç, l'amenaça de l'ebola no s'ha diluït; al contrari. Mentre l'epidèmia a l'Àfrica no estigui sota control, les possibilitats que s'estengui i el virus viatgi a qualsevol país continuen sent molt altes. En les últimes setmanes s'ha incrementat l'esforç internacional, però continua sent insuficient.\nLa situació de Libèria, amb més de 4.000 casos comptabilitzats, és paradigmàtica de les dificultats que cal afrontar. De les 28 unitats de tractament que, d'acord amb l'OMS, s'havien planificat en aquest país, només n'hi ha sis d'operatives. Això fa que molts afectats acudeixin a centres sanitaris convencionals, on entren en contacte amb altres pacients. Un cop diagnosticats, són transportats per carreteres plenes de fang i obstacles durant hores fins a aconseguir un lloc habilitat per tractar l'ebola.\nÉs urgent accelerar la construcció de centres d'atenció i aïllament a les zones més afectades, i una xarxa descentralitzada de laboratoris que permeti fer les proves amb més rapidesa. L'ebola continua aquí. No podem baixar la guàrdia.


02-05-2006 - Retrat de Rosa Jové\nRecentment la psicòloga lleidatana Rosa Jové ha confiat en Toni Prim per a la realització del seu retrat que apareix en el llibre "Dormir sin làgrimas" (Ed. La Esfera). Es tracta d'un excel·lent compendi de consells sobre psicologia infantil que s'està convertint en un veritable "best seller". Molts èxits Rosa!\n01-05-2006 - Catàleg roba pre-mama de Basallo amb Mireia Verdú\nLa Primera dama del Concurs Miss España 2005, la guapíssima Mireia Verdú ens ha fet de model per la sessió de fotografies que composen el catàleg de la col·lecció de roba pre-mama de la firma Basallo.\n06-03-2006 - Verònica Fuentes al Dominical del Segre\nA l'estil Demi Moore i súper guapissima ha posat la Verónica Fuentes per a la camera de Toni Prim en el seu novè més d'embaràs. Ella ha estat la protagonista de la revista Lectura del dominical del diari Segre del passat dia 5 de Març.\n17-12-2005 - Calendari Wonder 2006\nPresentació del Calendari WONDER 2006 amb la participació dels cambrers i cambreres de WONDER com a models i fotografies de TONI PRIM, en benefici de la FUNDACIÓ ANTISIDA DE LLEIDA.\n29-09-2005 - Ara fruits de Lleida\nDos Models de la nostra Escola, Dioni Cañas i Lorena Montull, elegits per protagonitzar la Campanya "ARA FRUITS DE LLEIDA" en una sessió fotogràfica realitzada per TONI PRIM.


18 i 25 de setembre i 2 d'octubre - Tasta la verema al Ce...\nINICI > ACTUALITAT > 18 i 25 de setembre i 2 d'octubre - 'Tasta la verema' al Celler Masroig\n18 i 25 de setembre i 2 d'octubre - 'Tasta la verema' al Celler Masroig\nVerema al Celler Masroig\nDurant els mesos de verema Celler Masroig ofereix l’activitat ‘Tasta la verema’, una experiència singular, directa i propera que permetrà als visitants descobrir el món del vi en primera persona. És una proposta que s’ha reprès després d’unes temporades, en un format renovat i adaptat a la situació actual. Comença amb una visita a les vinyes per aprendre les diferents varietats de raïm, els diversos tipus de sòl i el procés de verema, interactuant amb els viticultors. L’activitat continua amb una visita al celler per veure com es fa l’entrada del raïm i com comença la vinificació. La visita acaba amb un tast de most i vins, per tal d’apreciar el procés d’evolució d’aquest producte.\nEnoturisme per a tots els públics\nLa visita ‘Tasta la verema’ es realitzarà els següents dissabtes de verema: 18 de setembre, 25 de setembre i 2 d’octubre. Es requereix reserva prèvia i les places seran limitades. Podeu consultar el preu, les condicions i les disponibilitats a visites@cellermasroig.com.\nA banda d’aquesta experiència, Celler Masroig seguirà oferint cada dia visites guiades a les instal·lacions, més tast de vins, entre altres experiències enoturístiques que ofereix habitualment.


Santa Helena Rodes Grècia - Ofertes d'hotels amb els MILLORS DESCOMPTES EN LÍNIA\n3 llits individuals o 1 llit individual i 1 llit doble\nTrianta, Ialysos, Rodes, Grècia, 85101 - Veure al mapa\nCiutat de Rhodes\nMés informació sobre Santa Helena\nSituat a Ialysos, Santa Helena és el lloc perfecte per gaudir de Rodes i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Rodes. A l'hotel s'hi pot gaudir d'unes comoditats de primera classe com magatzem d'equipatge, transport hotel/aeroport, habitació familiar, lloguer de cotxes, restaurant.\nTotes les instal.lacions per als clients, ofereixen comoditats destinades a assegurar tot el comfort possible. Durant el dia podeu gaudir de l'atmòsfera relaxant de piscina exterior, parc infantil, jardí. Amb una localització ideal i amb comoditats imbatibles, Santa Helena no troba competidors en cap categoria.\nNúmero d'Identificació Fiscal local / Llicència de lloguer: 1476K013A0321500


Aquest lloc web, al igual que la majoria de llocs web, poden emmagatzemar o recuperar informació en el seu navegador, principalment de forma de “cookies”. Aquesta informació, que pot ser sobre vostè, les seves preferències o dispositiu d’Internet (ordinador, tauleta o mòbil), s’utilitza principalment per a que el lloc funcioni de la forma esperada i puguem oferir-li una experiència web més personalitzada i recordar les seves tries prèvies.\nA continuació trobarà informació sobre els diferents usos que fem de les cookies.\n• Cookies tècniques: són aquelles imprescindibles per al correcte funcionament d’un portal web i la utilització de les diferents opcions i serveis que ofereix. Per exemple, les que serveixen per al manteniment de la sessió, la gestió del temps de resposta, rendiment o validació d’opcions, utilitzar elements de seguretat, compartir contingut amb xarxes socials, etc.\n• Cookies de personalització: permeten a l’usuari especificar o personalitzar algunes característiques de les opcions generals de la pàgina web, per exemple, definir l’idioma, configuració regional o tipus de navegador.\n• Cookies analítiques: són les utilitzades pel nostre lloc web, per elaborar perfils de navegació i poder conèixer les preferències dels usuaris del mateix amb la finalitat de millorar la oferta de productes i serveis. Per exemple, mitjançant una cookie analítica es controlarien les àrees geogràfiques de major interès d’un usuari, quin és el producte amb més acceptació, etc.\n• Cookies publicitàries: permeten la gestió dels espais publicitaris en base a criteris concrets. Per exemple, la freqüència d’accés, el contingut editat, etc.. Permeten a través de la gestió de la publicitat emmagatzemar informació del comportament a través de la observació dels hàbits, estudiant els accessos i formant un perfil de preferències de l’usuari, per oferir publicitat relacionada amb els interessos del seu perfil.\n• Cookies de sessió: són aquelles que duren el temps que l’usuari està navegant per la pàgina web i s’esborren al finalitzar.\n• Cookies persistents: queden emmagatzemades al terminal de l’usuari, per un temps més llarg, facilitant així el control de les preferències escollides sense haver de repetir certs paràmetres cada vegada que es visiti el lloc web.\nSi no està d’acord amb el nostre ús de les cookies, pot realitzar accions per a desactivar la seva instal·lació, amés de canviar la configuració del seu navegador per a bloquejar certs tipus de cookies.\nPer obtenir informació detallada sobre com fer-ho, consulti la informació d’ajuda del seu navegador, o per veure un resum dels navegadors més comuns, visiti\nLes companyies publicitàries també li permeten optar per no rebre publicitat personalitzada, si així ho prefereix. Aquesta opció no desactiva la instal·lació de cookies, però no permet que les companyies utilitzin i recopilin algunes dades. Per a més informació sobre aquest tema i les opcions de desactivació, vagi a: http://www.youronlinechoices.eu/\n© 2021 Camping del Mar - Tots els drets reservats\nAjuda'ns a fer el Càmping del Mar encara més sostenible!


El boca-orella, la millor publicitat per al Priorat\nUn 36% dels turistes que passen per l’Oficina d’Informació i Turisme del Priorat s’han interessat per la comarca arran dels consells d’amics i familiars, mentre que un 25% n’ha tingut notícia mitjançant guies informatives i un altre 20% a partir del món del vi. Pel que fa al perfil del turista predominant és de nacionalitat francesa (35%), té entre 40 i 60 anys (54%) i s’allotja en hotels (34%).\nPel que fa al detall del coneixement del Priorat que tenen els visitants, un 61% va dir que n’havien sentit a parlar o que el coneixien abans de visitar Catalunya. D’aquests, un 47% va manifestar que en coneixia el vins; un 15% la bellesa del paisatge; un 14% l’oli d’oliva; un 10% el poble de Siurana; un 9% el Parc Natural de Montsant i un 4% l’oferta de senderisme i escalada. De tots els enquestats, tan sols un 16% havia estat algun altre cop a la comarca.\nPosats a detallar quins havien estat els seus canals d’informació, un 36% va respondre que els amics i la família, mentre que altres van afirmar que havien estat guies informatives i premsa (25%), el món del vi (20%), altres oficines turístiques (9%) i, en menor mesura, via publicitària i internet. Pel que fa a internet, el web de turisme del Consell Comarcal del Priorat (turismepriorat.org) és el més visitat de llarg quan els turistes busquen informació de la comarca, per davant del les plataformes web de la Costa Daurada i Catalunya.\nRespecte als visitants que, en el moment d’arribar, millor coneixen la comarca segons la seva nacionalitat, el ranking l’encapçalen els suecs (92%) seguits dels nordamericans (89%) i els suïssos i els russos (81%).\nPel que fa al seu perfil, els francesos segueixen sent (com és habitual) el turista que més s’adreça a la OIT del Priorat (35%), seguit de l’espanyol (sense incloure-hi el públic català i valencià) amb un 17%, l’holandès (9%), el belga (7%) i, en menor mesura, d’altres nacionalitats: Alemanya (6%), Regne Unit (4%), Suïssa (3%), Canadà (3%), Estats Units (3%), Rússia (2%), Suècia (2%), Dinamarca (2%), etc.\n«Tot plegat són dades que ens ajuden a adonar-nos que tenim un turista divers i de moltes nacionalitats que, sobretot, ha sentit parlar de la comarca pels seus vins i la seva bellesa paisatgística, que són els principals actius del Priorat internacionalment», opina Joan Carles Garcia, president del Consell Comarcal del Priorat. Garcia també considera que «és molt bon senyal que un gruix important de recomanacions provingui d’amics i familiars que han visitat abans el Priorat perquè això vol dir que l’experiència turística que viuen aquí no defrauda».\nLa bellesa paissatgistica que cuiden els pagesos que no veuen un cèntim del turisme, i la uniformitat de criteris estètics (colors de façanes, empedrats de carrers, ajardinament amb bótes, etc) ens estan convertint en el port aventura de l'interior.\nLes portades en paper d'avui, 13 d'abril\nLes portades en paper d'avui, 12 d'abril\nLes portades en paper d'avui, 11 d'abril\nLes portades en paper d'avui, 10 d'abril\nLa Fira del Vi de Falset d'enguany ja supera el seu rècord de cellers\nLes portades en paper d'avui, 9 d'abril


Moiatravel – Agència de viatges amb destins arreu del món! Vina ja i descobreix els nostres fantàstics i econòmics serveis, i és que viatjar, no te preu.\nMilers d’anys és el que ens ofereix un territori com #Egipte, i en aquest #blog, tractarem de conèixer a fons aquest país del continent africà! Egipte és el bressol de l’antiga civilització egípcia, així com de l’antiga #Mesopotàmia. En les seves terres, imperis, faraons i esclaus hi van conviure, deixant petjada de la seva presència … More EGIPTE\nDeja un comentario EGIPTE\nUn dels països més grans del món, localitzat entre #Europa i #Àsia i on cada any arriben milers de turistes… #Rússia és el protagonista d’aquest post. És un país amb uns 147 milions d’habitants, dada que el posiciona en el número 9 dels països més poblats del planeta i consta de prop de 17 milions … More RÚSSIA\nDeja un comentario RÚSSIA\nSaps quin serà un dels destins amb més interès aquest 2019? El Japó, i avui, li dediquem un post al nostre blog! Ubicat a la part més asiàtica del nostre planeta i surant entre el Mar del Japó i l’oceà Pacífic, l’illa del Japó és habitada per més de 126,8 milions de persones en aproximadament … More JAPÓ\nDeja un comentario JAPÓ\nLes vacances s’acosten i tots ens comencem a plantejar que podem fer per vacances! Us passem una nova proposta per aquest estiu, per aquells que viatgeu amb els nens i voleu fer alguna cosa diferent: SARDENYA!!! La segona illa més gran del Mediterrani Embarca a un vaixell amb el teu propi vehicle: res de carregar … More SARDENYA\nDeja un comentario SARDENYA\nEncara no saps que faràs aquest desembre? No tens clar el què faràs durant aquests ponts? Moiatravel t’ho posa fàcil i t’ofereix un munt d’opcions per escollir! Des d’Alemanya fins a Nova York. Tria el teu destí i gaudeix de l’ambient de les festes de Nadal. NOVA YORK Fes les maletes i prepara’t perquè la … More PONTS DE DESEMBRE!\nDeja un comentario PONTS DE DESEMBRE!\nSetembre ja ha arribat i sembla que la diversió ja acabat, però Moiatravel prepara per a l’octubre uns circuits que no podràs deixar escapar! CANTÀBRIA INFINITA Passa 7 dies i 6 nits a Cantàbria, un lloc meravellós per a unes petites vacances. Passeja i admira del paisatge de la costa nord de … More CIRCUITS OCTUBRE\nDeja un comentario CIRCUITS OCTUBRE\nAquest proper 11 d’octubre Moiatravel t’ofereix anar a veure un dels clàssics d’Angel Guimerà, Mar i Cel. L’amor entre una donzella cristiana i un corsari musulmà ja ha captivat a milers d’espectadors arreu de Catalunya. Durant aquest any el Teatre Victòria de Barcelona torna a obrir les seves portes oferint-nos de nou aquesta gran obra … More Mar i Cel\nDeja un comentario Mar i Cel\nBenvinguts, bienvenidos, welcome, bienvenu, willkommen…! Moiatravel comença ara el seu blog! Podreu trobar-hi tota la informació sobre nous viatges i ofertes, consells, experiències, etc. Aquí estarà tot lo necessari per a la vostre propera escapada. No oblideu que també us podreu comunicar amb nosaltres a través de comentaris, un m’agrada… Esperem que us agradi! Fins … More Benvinguts al Blog!\nDeja un comentario Benvinguts al Blog!\nHola a tots i totes! Comencem el blogg de Moiatravel. Aquí us volem informar de les novetats sobre viatges, consells, experiències d’altres viatges,…. Tot el que us pugui agradar pel vostre proper viatge! Fins aviat!\nDeja un comentario ¡Hola!


Com utilitzar endolls de Dinamarca a Guinea Equatorial\nConnectors, preses de corrent, adaptadors i altra informació necessària per viatjar des de Dinamarca a Guinea Equatorial en aquesta pàgina. Si voleu un informe per a altres països, torneu a iniciar l’ assistent per trobar a adaptadors elèctrics per al vostre viatge aquí .\nTipus de taps: C, K. C, E.\nLa tensió no és exacta, però la diferència sol ser tolerable pels dispositius elèctrics. És molt segur connectar el vostre aparell elèctric de Dinamarca a Guinea Equatorial sense un adaptador de tensió. Si teniu algun problema amb un dispositiu especial, és a dir, un dispositiu mèdic, probablement voldreu demanar més ajuda professional.


Penedesfera » Memòria histèrica i altres espanyolades\n« "The Fantastic Flying Books of Mr. Morris Lessmore”\nmal camí »\nMemòria histèrica i altres espanyolades\nARTICLE PUBLICAT DINS LA SECCIÓ D’OPINIÓ “AMB REGUST DE CATÀNIA” (“EL 3 DE VUIT”, 3 de febrer de 2012)\nFins no fa gaire, la fossa comuna del cementiri de Lleida, derivada de la guerra civil, era il•localitzable. Els de la família hi havíem anat unes quantes vegades per a deixar de flors en qualsevol racó. Segurament erràvem la coordenada però el ram quedava més a prop del cos del meu avi que no pas si el deixàvem al cementiri de Capellades, el poble d’origen. La República el va mobilitzar l’octubre de 1938, quan la Batalla de l’Ebre tenyia de vermell el riu i les Brigades Internacionals ja havien tornat als països d’origen. L’avi tenia quaranta anys, una dona que li cosia cada dia l’amor al cor i tres criatures. Com que la guerra ja estava dada i beneïda, no va tenir ni temps d’anar al front. Després de ser reclutat a Llorenç del Penedès va fer la instrucció a la caserna d’Horta, a Barcelona, i d’allí el van destinar a diferents camps d’aviació perquè vigilés uns aparells que ja només servien per fugir volant del país. El seu últim destí va ser sant Julià de Vilatorta (Osona) i, al febrer de 1939, quan les tropes franquistes ja havien entrat triomfals per la Diagonal de Barcelona, va caure en mans de l’exèrcit rebel i se’l van endur cap a la Seu de Lleida, convertida en un “Campo de Prisioneros y Presentados” on morí el 5 de març de 1939, víctima d’una febre tifoide provocada per les nefastes condicions en què tenien els presoners. En conèixer el fatal desenllaç l’àvia va provar de recuperar el cos per enterrar-lo a Capellades i uns i altres se la van treure de sobre. Li van dir que aquella fossa no s’obriria mai més. Una solemne mentida. L’any 2008, vaig saber que el 21 de juliol de 1965, per ordre del Ministerio de la Gobernación de la dictadura de Franco, es van extreure 502 cossos de la fossa de Lleida i, després de ser profanats de llur descans etern, van ser traslladats cap al Valle de los Caídos, amb nocturnitat, traïdoria i sense notificar-ho mai a les famílies respectives. Entre ells hi havia el meu avi Joan i com que hi ha circumstàncies que t’encenen per sempre l’ànima, des que ho vaig saber no he parat de lluitar per retornar el cos de la pare de la meva mare a la nostra terra. Sé el nom dels 502 traslladats des de Lleida, el número de la caixa on van ser portats fins a Cuelgamuros (El Escorial) i els columbaris exactes on foren tornats a enterrar dins el que avui és el mausoleu i temple de veneració del dictador. També conec el nom dels operaris que obriren la fossa, l’empresa que va construir les caixes i la que els portà en camió. I sobretot sé la raó de tot plegat. Al Valle de los Caídos es comptabilitzen més de 34.000 morts registrats en el “Libro de Inhumaciones” (segons l’actual abat poden arribar a 60.000, molts d’ells republicans extrets de milers de fosses d’arreu de l’Estat Espanyol) perquè en el seu moment la macrotomba ideada per a recordar només les víctimes del bàndol franquista se’ls quedà buida. Com que la macroempresa arquitectònica va tardar 20 anys a enllestir-se (s’inaugurà l’1 d’abril de 1959), quan els responsables de la dictadura van oferir als descendents de “los héroes y mártires de nuestra cruzada” la possibilitat de traslladar els cossos al Valle, aquests s’hi negaren en rodó al•legant que ja reposaven en mausoleus de bella factura en cementiris del tot adequats per a venerar-los tothora. Aleshores, des del Ministerio de la Gobernación es va tenir la macabra idea de buidar les fosses dels republicans sense dir res als descendents i vendre l’operació com una reconciliació que no es va creure ningú. Resultat?…\nAquesta entrada ha estat escrita per Joan Pinyol i enviada el 5 febrer 2012 at 11:51 pm classificada a Literatura. Aquí tens l'enllaç permanent. Comentaris i trackbacks deshabilitats.\n« Rere cada freixe


Nou efecte beneficiós del cafè - Golsmedia Sports\nInicio / Noticies Societat / Alimentació / Nou efecte beneficiós del cafè\nNou efecte beneficiós del cafè\nInés Cremades 18 Abr, 2019 18:35 Noticies Societat, Alimentació Dejar un comentario\nSols amb que la característica aroma del cafè arribe a la teva memòria perquè el nostre cervell s’estimuli de la mateixa manera que si prengués la dosi de cafeïna que conté una tassa.\nUn nou estudi de la Universitat de Toronto mostra que el simple record, mitjançant l’olfacte, és eficaç per a aconseguir que la nostra ment es mantingui alerta i més atenta. Se sap que la cafeïna és un estimulant del sistema nerviós i permet als seus consumidors romandre més desperts i atents.\nL’objectiu dels investigadors era comprovar el component psicològic del cafè\nEl professor canadenc Sam Maglio ha publicat els resultats en la revista Consciousness and Cognition. Els participants exposats a aquests senyals van experimentar interessants beneficis cognitius, com pensar en termes més precisos i sentir que el temps passava més ràpid.\nL’estudi va incloure individus de cultures orientals com occidentals i el que va observar és que aquest efecte era més feble en les persones educades en cultures orientals. Els resultats d’aquesta recerca podrien utilitzar-se per a futures estratègies de màrqueting.\nAlimentació aroma del cafè Café cafeina component psicològic del cafè estudi nou estudi de la Universitat de Toronto revista Consciousness and Cognition\t2019-04-18\nEtiquetasAlimentació aroma del cafè Café cafeina component psicològic del cafè estudi nou estudi de la Universitat de Toronto revista Consciousness and Cognition


octubre 2013 - Castell d'Or\nMundus Vini d’Or pel Flama d’Or Negre Jove\ndimarts, 15 octubre 2013 10:47\n¡Més medalles per Castell d’Or! El vi Flama d’Or Negre Jove (DO Catalunya) ha obtingut un Mundus Vini d’Or, un dels premis internacionals de més valor que s’organitza a Alemanya i hi participen vins de totes les regions del món. Gairebé 250 membres del jurat procedents de 45 països van acuir a Neustadt (Alemanya) a […]\nCossetània Brut Rosé, millor escumós rosat de Catalunya!\ndilluns, 14 octubre 2013 10:15\nEl Cossetània Brut Rosé ha estat guardonat amb el Premi Vinari d’Or al millor escumós rosat de Catalunya. Però no només això, sinó que el vi rosat Cossetània (DO Penedès) també ha obtingut el Premi, el Vinari de Plata. Aquesta ha estat la primera edició dels Premis Vinari, on hi han participat 730 vins de […]\nCastell d’Or estrena botiga on-line\ndijous, 10 octubre 2013 09:13\nA partir d’avui, gaudir dels vins i caves de Castell d’Or serà molt més fàcil gràcies a la nova botiga on-line que s’ha posat en marxa. Es tracta d’una botiga on-line dins del portal Hermeneus, una web social que facilita la venda directa de productes agroalimentaris entre consumidors i elaboradors o productors. A la web […]


Rechi estrena ‘Salomé, d’Strauss, al Teatro Mayor colombià - El Periòdic d'Andorra\nRechi estrena ‘Salomé, d’Strauss, al Teatro Mayor colombià\nEl director escènic estrena l’òpera Salomé\nPublicat el Dimecres, 6 de gener de 2016 | 03:00 h\nJoan Anton Rechi, en una imatge d’arxiu. | EL PERIÒDIC\nEl director escènic Joan Anton Rechi estrena l’òpera Salomé al Teatro Mayor Julio Mario Santo Domingo, a Bogotá (Colòmbia) el 16 de febrer. Salomé és una òpera en un acte del compositor Richard Strauss i la versió és una producció pròpia del teatre colombià. El director musical n’és Josep Caballé.\nL’obra té lloc durant el regnat d’Herodes, quan Salomé realitza el seu famós ball eròtic i demana el cap de Sant Joan Baptista, pres del rei, i després el monarca ordena executar la jove princesa. Rechi és fidel a la història però hi contribueix amb un toc contemporani. «És una obra de tanta intensitat que atrapa l’espectador des del principi fins al final, sense deixar-lo indiferent», ha declarat Rechi. Per al director escènic, la direcció de l’òpera li atorga «l’oportunitat històrica de sentir-nos seduïts per la princesa Salomé i deixar que ella sedueixi el públic. L’oportunitat de comptar amb un repartiment de primer nivell d’artistes internacionals i colombians. (...) Tot en una atrevida posada en escena apropant la història bíblica a la sensibilitat de l’espectador actual. Un autèntic somni», ha afegit.\nDurant el 2016, algunes de les òperes dirigides per Rechi es podran veure en diversos escenaris alemanys. Fins al mes de febrer, encara hi ha l’oportunitat de veure Il barbiere di Sivigilia, de Rossini, al Teatre de l’Òpera de Darmstadt. També fins al mes d’abril, es pot veure la versió de L’elisir d’amore, de Donizetti, al Teatre de l’Òpera de Duisburg, escenari on al febrer es representarà Werther, de Massenet. L’elisir d’amore també es podrà veure entre abril i juny a Dusseldorf.\nAl maig, la versió de Carmen de Rechi i Calixto Bieito es pdorà veure a l’Òpera de San Francisco.


Educació - Candidatura municipal Crida per Granollers-CUP // Municipals 2015\nHome » Proposa » Educació\nEIX 3. EDUCACIÓ PÚBLICA I DE QUALITAT\n3.1. La zona única escolar: causa de la guetització de les escoles de la ciutat\nL’ajuntament ha venut i ven contínuament la cara amable: Granollers, ciutat educadora. Els diversos intents de fer participar la població en el seu projecte han fracassat. El cas més clar va ser el fracàs del PEG, fa uns anys, quan governava el tripartit. En canvi, sí han anat quallant en determinats sectors de classe mitjana, les seves polítiques de reconversió d’escoles que suposadament funcionaven malament (per exemple, Pereanton, Ferrer i Guàrdia), canviant els Equips Directius i impulsant projectes educatius singulars (Música, Comunitat d’Aprenentatge…) que actuessin com a pols d’atracció de sectors “cultes” de la població per incorporar-los a les escoles, les quals tenien un percentatge notable d’alumnat de famílies immigrades i famílies de sectors socials de renda baixa, amb problemàtiques socials, desestructurades, etc.\nLa realitat ha estat i és ben diferent i fins i tot contrària al missatge de l’ajuntament: Granollers va ser declarada una de les ciutats amb més segregació escolar pel Síndic de Greuges, en un informe de l’any 2008 sobre segregació escolar. Granollers era dins de les 20 ciutats més segregadores de Catalunya, tant a Primària com a Secundària. Això s’ha ocultat de manera intencionada, no només per part de l’ajuntament, sinó també per part de la premsa i de les elits educatives (regidora, inspecció…) Hi ha localitats que, tenint una situació demogràfica i social més complex (nivells alts d’immigració, importants sectors socials desafavorits…), tenen un índex de segregació molt més baix.\nAquest informe es confirma actualment pel creixent procés de guetització escolar que progressivament està patint la nostra localitat. Algunes escoles de les perifèries han anat augmentant el nombre d’alumnes pertanyents a famílies d’origen immigrant, fins arribar a percentatges del 60, 70, 80%, agreujant-se el tema per l’impacte de la crisi en els sectors més vulnerables de la classe treballadora. Per tant, l’equitat educativa que ha de buscar, per principi, l’escola pública, deixar d’existir.\nUn dels origens d’aquesta situació és la forta presència a Granollers d’escola (privada) concertada, en percentatges que oscil.len entre un 40 i un 50%. Sector aquest intocable, mai posat en qüestió per les autoritats de l’ajuntament (i fins i tot vist amb bons ulls per sectors progressistes) La majoria d’aquests centres (Escola Pia, Educem, Cervetó, Jardí, Anna Mogas, l’Estel…, + algunes Escoles Bressol i Llars d’Infants) oferten Infantil, Primària, ESO i Batxillerat, mentre que les escoles públiques només tenen Infantil i Primària, sense continuïtat en les etapes superiors. El repartiment d’alumnat immigrats i de NEE és molt desigual. Les escoles públiques tenen % molt més alts, d’una banda per raons evidents, però de l’altra perquè les administracions autonòmica i local tenen actituds “febles” i permisives amb els centres privats concertats (sostinguts amb diners públics)\nUn altre tema important és el de la Zona Única, lligada a la llibertat d’escollir centre, una trampa més de la ideologia liberal-burgesa que afavoreix clarament sectors socials de renda mitjana-alta, ben informats, que “busquen el millor pels seus fills” Això afavoreix la mobilitat i que per tant les escoles vagin deslligant-se del seu àmbit urbà: el barri.\nEl procés de guetització que s’està donant a Granollers i a altres localitats està obrint diferències importants no només entre pública / concertada, sinó també entre pública / pública (de fet el Departament d’Ensenyament classifica els centres públics en A, B i C, ara anomenat eufemísticament “centres amb nivell de complexitat” Per tant, les polítiques alternatives han d’afavorir la millora de totes les escoles públiques (i no només d’alguna escola a través de projectes singulars o posant al front de l’escola persones de confiança de l’ajuntament). Ara bé, les polítiques alternatives a curt termini (programa municipalista) hauran de ser necessàriament complexes, tal i com és el problema. Això vol dir que haurem d’afinar molt en les propostes.\nExistència d’una doble xarxa, pública i privada concertada. Aquesta, a Granollers, té molta importància (generalment, no es qüestiona la seva implantació) Això provoca, entre d’altres, una doble tipologia d’alumnat, responent, en certa manera, a les classes socials; desvia recursos públics cap al sector privat; potencia la segregació escolar.\nZona única. Possibilita la llibertat d’escollir centre (ideologia neoliberal) En un principi, es va impulsar, paradoxalment, amb la intenció d’evitar que una escola quedés adscrita a un barri. Amb el temps, s’ha generat la realitat contrària. Se’n beneficien sectors de la població (classe mitjana) que estan ben informats de les ofertes educatives (visiten vàries escoles en període de portes obertes) i acaben portant els seus fills a escoles que tenen projecte singular (Música, Comunitat d’aprenentatge, Esports…) Això farà que els/les seus/ves fills/es marxin del centre més proper. Així, les escoles de la perifèria acabaran tenint un alumnat d’una sola tipologia.\nGranollers, ciutat segregadora. Segons un informe del Síndic de Greuges de l’any 2.008, Granollers es troba entre les 20 ciutats més segregadores de Catalunya. Aquesta dada s’ha amagat, mentre que Granollers s’ha venut com a ciutat educadora, ciutat per la pau… Des de l’any 2008 fins al 2014, la segregació ha augmentat, especialment a la zona nord, amb escoles de Primària que tenen una població escolar formada en gran part per fills de famílies immigrades i fills de famílies excloses socialment. Si aquest procés no s’atura, acabaran esdevenint escoles assistencials, les quals tindran com a primer objectiu cobrir les enormes mancances materials, deixant en segon terme les qüestions educatives i pedagògiques. A Catalunya hi ha localitats que tenint una situació demogràfica i social més complexe (nivells alts d’immigració, importants sectors socials desafavorits…), tenen índexs de segregació més baixos.\nManca de recursos per respondre a les realitats socials. L’anomenada crisi i les retallades han minvat els recursos destinats als centres públics, mentre que s’han agreujat les condicions de vida. Això ha tingut una clara repercussió a les escoles: disminució de beques, disminució de les actuacions de l’ajuntament (tant en infraestructures, equipaments, aportacions econòmiques…), disminució del personal de suport (vetlladores del Pla d’Entorn, TEIs, integradores, EAPs, reforç escolar, Serveis Socials…)\nPoca participació de la comunitat educativa. Els diferents projectes municipals, per exemple el fracassat PEG, no han aconseguit fer participar a la comunitat educativa. Les AMPAs no tenen cap influència en les escoles (en tot cas, es limiten a organitzar extraescolars, a fer alguna aportació econòmica i a fer alguna festa), els Consells Escolars no són més que òrgans protocolaris, el Consell Escolar Municipal apunta algun debat, però no té cap poder per canviar les coses; les propostes interessants són vetades pels representants de l’ajuntament i de les escoles concertades. En definitiva, hi ha una clara dissociació escola / òrgans de participació de la C. Educativa.\nEn definitiva, a Granollers les polítiques municipals en el tema educatiu no només no apunten a transformar la realitat existent, sinó que amb les seves pràctiques consoliden un model educatiu segregador, injust amb les classes populars i especialment amb els sectors socials exclosos, trencant una vegada més la funció principal de l’escola pública, que ha de vetllar per l’equitat, per facilitar les mateixes oportunitats a tothom i, en última instància, per compensar les desigualtats socials.\n3.2. Propostes des del món municipal\nProposem treballar i lluitar per una ESCOLA ÚNICA, que superi la doble xarxa pública / concertada, la qual, utilitzant diners de tothom afavoreix clarament l’escola privada. A la pública, no només ha començat a utilitzar la filosofia de la concertada, com la jerarquització i l’inici de la privatització, sinó que vol convertir-la en una escola subsidiària. Aquesta lluita nostra és a mig termini i anirà lligada a un canvi general d’estructures econòmiques i socials.\nTrencar amb la Zona Única i apostar per una política de Zonificacions, és a dir, crear vàries zones que afavoreixin la proximitat, el repartiment de l’alumnat (per evitar els grans desplaçaments) entre escoles públiques i concertades. A més, la barreja d’alumnat de diferents nivells i diferents estatus, ofereix resultats més positius, a més de superar la guetització.\nControl dels centres concertats, obligant-los a acomplir determinades quotes en tots els aspectes, per afavorir l’equitat, com ara alumnat d’EE i mínim alumnat a les aules on es manté el concert.\nImplementar mesures educatives (econòmiques, plantilla, recursos, potenciació del reforç extern…) que afavoreixin els centres públics (especialment aquells que estiguin en situacions inferiors quant a alumnat determinat, resultats acadèmics, etc.) per afavorir l’equitat dins del marc de les escoles públiques.\nImpulsar polítiques de barri que afavoreixin les relacions entre el barri i la “seva escola”, a través d’activitats unitàries, campanyes. Aquì, les AMPAs poden jugar un paper important.\nAltres referents als Consells Escolars, Consell Escolar Municipal, Comissió de Garanties, Oficina de Matriculació, AMPAs, Plans d’Entorn, etc., per potenciar la participació de les famílies, revisar els sistemes de baremació per accedir a una plaça escolar, afavorir la integració de les famílies immigrades i nouvingudes, etc.\nMés importància a l’etapa 16-20: FP, PQPI, etc.\nReserva de places a la resta de centres.\nMés recursos per als joves de 16 a 20 anys, buscant la titulació bàsica i l’inici d’experiències professionalitzadores.\nBuscar aliances per paliar les mancances de la política de la Generalitat en els centres públics.\nIncidir en la necessitat que s’ampliï l’educació 0-3.


La Paeria de Balaguer reprèn el programa d'acompanyament a la gent gran\nLa Paeria de Balaguer reprèn el programa d’acompanyament a la gent gran\n29, juny, 2020\nLa Paeria de Balaguer reprendrà durant els propers dies el projecte De la mà: Acompanyament a la Gent Gran, emmarcat en el Programa Treball als Barris i en el Programa Treball i Formació.\nD’acord amb la situació de “nova normalitat”, el projecte es torna a activar per tal de poder prestar el servei d’acompanyament i donar una cobertura a les famílies. La gent gran ha acusat especialment la manca de mobilitat i de relació social que hi ha hagut durant aquest període de confinament i per això la Paeria reprèn el servei per pal·liar aquesta situació però també prenent totes les mesures de seguretat possibles.\nAquest projecte neix com a resposta a la creixent necessitat detectada a la ciutat de Balaguer on un gran nombre de persones d’avançada edat viuen soles. Tot i que en la majoria dels casos són persones autònomes, ocasionalment necessiten ajuda en tasques quotidianes, com poden ser sortir a comprar, a passejar, anar al metge o compartir un cafè i una conversa.\nEl programa d’acompanyament és un servei gratuït finançat pel Servei d’Ocupació de Catalunya a través de dos programes subvencionats.\nAquest projecte va començar el 2019 dins el programa Treball als Barris, i degut a la bona acollida que va tenir es va decidir donar-li continuïtat. Des del gener del 2020 hi estan treballant 2 persones a jornada completa mitjançant el programa Treball i Formació i properament s’ampliarà amb la contractació de 4 persones a mitja jornada amb el Programa Treball als Barris.\nLes inscripcions estan obertes a qualsevol persona major de 65 anys interessada en participar-hi. A més, és un projecte que s’ha valorat molt positivament per part dels diversos actors, i que per tant es pretén que tingui continuïtat en el temps.\nLes persones interessades es poden adreçar a la Paeria de Balaguer o trucar al telèfon 618795495.


OPINIÓ | 10N, victòria independentista - Vilafranca del Penedès\nOPINIÓ | 10N, victòria independentista\nDivendres, 15.11.2019 12:30h\nAquest 10 de novembre, Catalunya ha respost a l’amenaça constant de l’Estat Espanyol. Ha respost a la repressió, als 100 anys de presó, als exilis dels nostres companys i companyes, a totes les detencions i empresonaments d’aquestes darreres setmanes, a la condemna de l’1 d’octubre, als insults de l’extrema dreta, al règim del 78, a les mentides i als relats inventats. Ha respost als jutges i als partits i polítics incapaços de seure i parlar. Catalunya ha respost a la repressió, com sap fer-ho, a través de les urnes i de la mobilització pacífica i cívica al carrer.\nL’independentisme ha tornat a guanyar a les eleccions generals, en vots i en escons. Hem guanyat malgrat ser unes eleccions, imposades i innecessàries, a les que el PSOE, el PP, C’s i VOX han fet campanya contra Catalunya i la seva gent, atiant l’odi i concursant entre ells per veure qui exerceix més repressió contra aquest poble. Unes eleccions que demostren el fracàs d’un Pedro Sánchez i del PSOE per la seva incapacitat d’arribar a acords per formar un govern. Una incapacitat política que ens ha costat a tots plegats 136 milions d’euros i que ha donat a VOX 28 diputats més (ara un total de 52 diputats de l’extrema dreta).\nERC hem tornat a revalidar-nos com a primera força al país, imposant-nos al PSC i a Ciutadans, aconseguint 13 diputats/es, 11 senadors/es i l’aval de 869.934 persones. A Vilafranca, hem tornat a ser la primera força, amb el suport de 5.364 republicanes i republicans.\nEl suport a l’independentisme a la nostra vila representa el 55% del resultat electoral (ERC-Junts per Vilafranca-CUP) i l’unionisme en representa un 30% (PSC-C’s-PP-VOX). Respecte a les passades eleccions del 28 d’abril, el suport a la causa republicana s’ha incrementat en un 4%. Mil gràcies a tots i totes!\nAmb els resultats a la mà, em pregunto què fa Junts per Vilafranca governant encara amb el PSC-PSOE? Governant amb aquells que han dit en veu alta durant la campanya electoral que es comprometien a portar el Sr. Puigdemont davant la justícia espanyola, amb aquells a qui no els hi tremolarà la mà per tornar a aplicar el 155, amb aquells que mantenen una actitud insultant amb el president de la Generalitat de Catalunya. Em pregunto què fan governant de la mà dels còmplices dels empresonaments i de l’exili dels nostres companys i companyes? I, sobretot, què fan blanquejant la imatge del PSC.\nA Junts per Vilafranca no li cal tenir un acord de govern amb el 155, i menys ara. De fet, podrien governar sols, si no volen fer-ho amb nosaltres. En fi, celebrem la victòria de l’independentisme i seguim treballant per aconseguir la llibertat que anhelem pel país i pel govern republicà que Vilafranca es mereix.\nMònica Hill i Giménez, Regidora d’ERC Vilafranca


A menys que s’exhaureixin abans, el dimecres 17 de desembre finalitza el període per inscriure’s al casal més divertit de les pròximes festes. Esport per Nadal 2021. Se celebra al CEM La Mar Bella els dies 23 i 24 de desembre. És un casal poliesportiu orientat a nens, nenes i joves\nLa Mar Bella està d’enhorabona! El cap de setmana llarg del 29 al 31 d’octubre, un seguit de joves atletes que han crescut com a esportistes al nostre complex esportiu van obtenir resultats altament satisfactoris al Campionat d’Espanya de Trampolí, celebrat a Ourense. La\nDiumenge, 17 d’octubre, la Federació Catalana de Taekwondo va celebrar al pavelló de La Mar Bella una nova proposta de competició. Es tracta de la primera jornada adaptada de la primera edició de Tècnica i Parataekwondo de Barcelona. Es va desenvolupar sobre 5 tatamis i amb la\nArriben noves mesures en relació a la COVID-19. Aquestes són les indicacions que heu de tenir en compte cada cop que accediu al complex esportiu de La Mar Bella. Es tracta d’una rectificació de les mesures anteriors, dictades recentment pel PROCICAT i que afecten a l’àmbit esportiu\nQuines són les noves sessions de tast que celebrem a La Mar Bella aquest curs? Ja es pot reservar plaça per a les activitats de bàdminton, trampolí, rugbi, atletisme, ioga i marxa nòrdica! Estan orientades a nens, nenes i joves de 1r de primària a 2n de batxillerat. Es tracta de sessions\nEl complex de La Mar Bella s’adhereix a la campanya #lesportessalut liderada per GESTIONA -l’Associació d’entitats de gestió d’instal·lacions públiques esportives- i l’Ajuntament de Barcelona. Sota l’eslògan “Reforça’t amb la vacuna de\nQuines activitats dirigides es practiquen al complex de La Mar Bella? La millor resposta es troba amb una visita presencial a la instal·lació i, els millors dies per fer-ho, del 13 al 19 de setembre! Amb motiu de la Festa Major del Poblenou, de dilluns a dissabte el CEM La Mar Bella celebra una\nEl Complex Esportiu Municipal de La Mar Bella reobre les portes al públic. A partir de setembre, la instal·lació comença la nova temporada seguint estrictament les restriccions sanitàries contra la COVID-19. S’inicia el curs 2021-2022 per a les activitats dirigides de Marxa Nòrdica i\nRecordeu que diumenge, 1 d’agost, la instal·lació tanca durant tot el mes d’agost fins al dimecres, 1 de setembre. Aprofitem per anunciar que a partir del curs que ve podeu inscriure-us a les nostres activitats dirigides: Marxa nòrdica Horari de matí: dimarts i dijous a les 10.00 h.\nEsportistes escolars del CE Olímpic Mar Bella van destacar en la tercera fase de trampolí d’aquesta temporada. La jornada, que ha estat la primera presencial post-pandèmia d’aquesta disciplina, es va celebrar el passat diumenge, 6 de juny, a les instal·lacions de l’Associació\nCoincidint amb les Festes de Maig del Poblenou, el complex de La Mar Bella celebra un cap de setmana obert de noves activitats dirigides. A partir del divendres 21 i fins al diumenge 23 de maig, la instal·lació acollirà un seguit d’activitats adreçades a un públic adult: Synergy Ioga Hit\nA partir de dilluns, 10 de maig, el complex esportiu de La Mar Bella adapta el seu horari a la nova situació. D’aquesta manera, de dilluns a dissabte, la instal·lació obrirà de 9.00 a 23.00 h. i els diumenges, de 9.00 a 15.00 h. D’altra banda, les mesures de seguretat segueixen\nDissabte, 17 d’abril, la sala de formació del CEM La Mar Bella va acollir el 7è Seminari de Formació CEAM. Una jornada sobre noves tecnologies aplicades al rendiment esportiu. Es va celebrar durant la tarda i va comptar amb la participació de tècnics i tècniques d’entrenament,


Dissabte tràgic amb tres morts en tres accidents a les carreteres catalanes\nEls sinistres han tingut lloc a les comarques d'Osona, la Terra Alta i l'Alt Urgell aquesta matinada\ndissabte, 6 d’octubre 2018 - 12:05h | Actualitzat a 07/10/2018 08:03h\nImatge del camió que ha caigut al riu Segre aquesta passada matinada a l'Alt Urgell | Bombers de la Generalitat\nAquest ha estat un dissabte realment tràgic a les carreteres catalanes, amb un total de tres persones que han perdut la vida en tres accidents a Sant Pere de Torelló, a la comarca d'Osona, al municipi d'Oliana, a l'Alt Urgell, i a Horta de Sant Joan, a la comarca de la Terra Alta.\nXoc frontal entre un camió i un turisme a Osona\nLa primera víctima mortal ha estat una conductora que ha perdut la vida aquesta passada matinada en un accident que ha tingut lloc en el punt quilomètric 155 de la carretera C-37, al seu pas pel terme municipal de Sant Pere de Torelló, a la comarca d’Osona. En concret, segons ha indicat el servei Català de Trànsit (SCT), al voltant de les 01.46 hores de la nit s’ha produït una col·lisió frontal entre un camió i un turisme, i com a conseqüència del fort impacte la conductora del turisme ha mort.\nTrànsit també ha informat que la carretera afectada ha quedat tallada en els dos sentits de la marxa durant unes quantes hores, fins que a les 07.02 hores el trànsit ha quedat restablert. Per aquest incident s’han mobilitzat un total de set patrulles dels Mossos d’Esquadra, tres dotacions dels Bombers de la Generalitat i tres unitats del Sistema d’Emergències Mèdiques (SEM).\nUn camioner mor en caure al riu Segre a l'Alt Urgell\nUn camioner també ha mort, però en aquest cas després que el seu vehicle caigués al riu Segre al seu pas pel municipi d'Oliana, a la comarca de l'Alt Urgell. En concret, els fets han tingut lloc en una carretera local, que uneix la població mencionada amb Peramola. El vehicle de grans dimensions s'ha precipitat a l'aigua, i la cabina ha quedat completament submergida.\nImatge del camió que aquest dissabte ha caigut al riu Segre, al seu pas per Oliana | CCMA\nUn mort i cinc ferits a les Terres de l'Ebre\nPosteriorment, un home de 50 anys també ha perdut la vida mentre circulava amb el seu tractor per la carretera T-330, al terme municipal d'Horta de Sant Joan, a la Terra Alta. Segons han indicat els Bombers de la Generalitat, el sinistre s'ha produït al voltant de les nou del matí en el punt quilomètric 16 de la via, quan el tractor ha xocat contra una furgoneta.\nCal dir que, a causa del fort impacte, altres cinc persones han resultat ferides, una de caràcter lleu i les altres de poca gravetat. Els cinc han estat traslladats pel Sistema d'Emergències Mèdiques a l'Hospital verge de la Cinta de Tortosa. En aquest cas, fins al lloc del sinistre s'han desplaçat els Mossos d'Esquadra, quatre ambulàncies i dues dotacions dels Bombers de la Generalitat.\nMor la soprano catalana Montserrat Caballé amb 85 anys\nA banda, avui a primera hora també hem sabut la trista notícia de la mort de la guardonada soprano catalana Montserrat Caballé, a l'edat de 85 anys. La coneguda intèrpret ha traspassat a l'Hospital de Sant Pau de Barcelona, on havia ingressat a mitjans de setembre per uns problemes de salut. El seu vetllatori tindrà lloc a partir d'aquest diumenge al Tanatori de les Corts de la capital catalana a partir de les 14.00 hores, mentre que el funeral se celebrarà el pròxim dilluns a partir del migdia.\nTrànsit Defunció Alt Urgell Osona Terra Alta


Comuns i municipalisme: posem-nos a treballar! -@RevistaTreball\nComuns i municipalisme: posem-nos a treballar! Revisat per Revista Treball a abr. 17 . El 8 d’abril va fer un any de l’Assemblea Fundacional d’un País en Comú, on vam aprovar l’ideari polític, els objectius i el model de país. La gent d’ICV culmin El 8 d’abril va fer un any de l’Assemblea Fundacional d’un País en Comú, on vam aprovar l’ideari polític, els objectius i el model de país. La gent d’ICV culmin Rating: 0\nEsteu aquí: Home » Món local » Comuns i municipalisme: posem-nos a treballar!\nEl 8 d’abril va fer un any de l’Assemblea Fundacional d’un País en Comú, on vam aprovar l’ideari polític, els objectius i el model de país. La gent d’ICV culminàvem un camí iniciat a l’Assemblea de Viladecans el 2013, on apostàvem per la creació d’un nou espai polític que abracés tota l’esquerra progressista i catalanista d’aquest país. Des d’aleshores s’ha anat avançant i fent camí per bastir aquest projecte polític, si bé de manera desequilibrada.\nEl convuls context polític del darrer any i les reiterades cites electorals han provocat que un dels mandats absolutament necessari i primordial d’aquella Assemblea Fundacional com era el desplegament territorial, hagi quedat relegat a un segon pla i sistemàticament postposat. Això ha provocat un alt grau de desmotivació a part de la militància que, en molts casos, s’ha trobat òrfena d’espais de participació, discussió i acció política als municipis d’arreu del territori. Una militància compromesa que, malgrat tot, ha estat i continua estant al peu de canó, treballant de valent i picant pedra.\nLa gravetat de la crisi institucional i política a Catalunya ha comportat que s’hi aboquessin tots els esforços i recursos del nou espai. Si bé això és comprensible, el desplegament territorial i la discussió sobre el model de municipalisme s’hauria d’haver impulsat en paral·lel per evitar arribar a un any de les eleccions municipals en la situació de feblesa en la qual ens trobem en aquest moment.\nICV, hereus de les organitzacions que van forjar i recuperar la democràcia en molts ajuntaments, renovem amb la nostra participació a Catalunya en Comú el compromís històric amb el món local per tal de ser impulsors i referents de la construcció d’aquest nou ecosistema local. El municipalisme de Catalunya en Comú ha de ser un moviment unitari de l’esquerra social i política que emergeixi de la realitat dels pobles i ciutats, que es construeixi de baix a dalt. Un projecte d’àmplies majories amb clara vocació de govern per poder donar resposta als problemes de la ciutadania des de les polítiques públiques transformadores i innovadores, des del feminisme, l’ecosocialisme i la radicalitat democràtica.\nI ho hem de fer des del reconeixement mutu, sense apriorismes ni submissions; sumant, amb generositat, empatia i voluntat d’aprenentatges creuats, perquè ni tot és nou, ni tot comença avui.\nPerò és del tot indispensable que en aquest procés de construcció local ens creiem que el municipalisme és la cimentació i els pilars de qualsevol força política. Sense un projecte municipalista fort, amb musculatura i que tingui un bon resultat en les pròximes eleccions municipals, no disposarem de l’arrelament necessari per a impulsar la transformació de la nostra societat. El projecte dels Comuns requereix una àmplia presència en governs locals i del pes necessari en les administracions supramunicipals com poden ser les Diputacions, els Consells Comarcals o la mateixa Àrea Metropolitana. Cal que ens creiem que només amb agrupacions locals fortes podrem donar solució a la profunda escletxa social que ha provocat la crisi econòmica als nostres pobles i ciutats. Però fins i tot, cal que ens creiem també que sense municipalisme no recuperarem el país. Curiosament, fa uns mesos vaig trobar una fotografia d’uns companys del PSUC de Montcada en una enganxada de cartells a les primeres eleccions municipals de la democràcia l’any 79. Em va sorprendre l’eslògan de la campanya “Ahora puedes ganar. Recupera Catalunya Ayuntamiento por Ayuntamiento”. Em va sorprendre, perquè malgrat –o malauradament– després de 39 anys l’eslògan d’aquella campanya continua sent del tot vigent. El 1979 vam contribuir a recuperar les institucions democràtiques i ara, 39 anys després, volem contribuir a recuperar no només les institucions, sinó també la normalitat democràtica i el restabliment de l’autogovern. Fa 39 anys ho teníem clar i ens ho vam creure. Tornen a ser temps de municipalisme i proximitat. Ja anem tard, posem-nos a treballar!


La victòria de Zelenski s'explica pel cansament d'una població a causa de la crisi econòmica i l'enquistament del conflicte bèl·lic a l'est del país, controlat per milícies pro russes\nRedacció 21/04/2019 - 19.18 Actualitzat 23/04/2019 - 23.11\nAquest diumenge, el candidat revelació i favorit a les enquestes, l'actor Volodímir Zelenski, s'ha convertit en el president real del país, després d'haver interpretat aquest paper en una sèrie de televisió.\nZelenski, de 41 anys, que disputava el lloc a l'actual mandatari, Petró Poroixenko, al poder des de la revolució de Maidan, ha guanyat la segona ronda de les eleccions presidencials. Els sondejos a peu d'urna li atorguen una victòria rotunda.\nVolodímir Zelenski hauria obtingut gairebé el 73% dels vots i 25% el seu rival.\n"Prometo que no us trairé a cap de vosaltres. I per acabar, encara no soc president i puc dir com a ciutadà d'Ucraïna a tots els països postsoviètics: mireu-nos a nosaltres! Tot és possible!."\nLa victòria de Zelenski s'explica pel cansament d'una població a causa de la crisi econòmica i l'enquistament del conflicte bèl·lic a l'est del país, controlat per milícies prorusses.\nZelenski, de còmic a president\nZelenski, protagonista de la sèrie "El servidor del poble", amb 4 anys de durada, dona la vida a un professor d'història que després de convertir-se en una estrella de les xarxes socials arriba a president.\nVolodímir Zelenski ha fet una campanya molt poc tradicional i ha seguit amb els seus xous i fent vídeos casolans. Ha tingut molta comunicació directa amb els seus seguidors a la xarxa igual que ho feia el seu personatge de ficció.\nEl futur nou president ha promès combatre la corrupció i refer el teixit industrial del país i es planteja com a prioritat posar fi a la guerra.\nZelenski, sense experiència en política, es va consagrar ja com a guanyador en la primera volta el 31 de març amb el 30,24% dels vots, gairebé el doble dels que va obtenir l'actual cap d'Estat, 15,95%.\nLa popularitat de Poroixenko ha caigut en picat en el transcurs d'una presidència en què ha acostat Ucraïna a Europa, però no ha aconseguit eradicar la xacra de la corrupció ni millorar substancialment la malmesa economia del país. Poroshenko ha estat culpat de promeses incomplertes, en particular, la de no acabar amb la guerra al Donbass, que ja dura cinc anys.\nPoroixenko ha intentat defensar-se i ha acusat d'incompetent i feble Zelenski per la seva inexperiència política. De totes maneres Poroisenko no ha trigat a admetre la seva derrota, tot i que ha advert que la victòria del seu rival serà celebrada al Kremlin.\nEn aquesta segona volta en tot just tres setmanes, gairebé 31 milions d'ucraïnesos han estat cridats a votar en prop de 30.000 meses electorals.\nEl fenomen Zelenski: d'interpretar el president a arrasar en les eleccions presidencials en 4 mesos\nAmb la broma, Zelenski s'ha convertit en l'home fort d'Ucraïna\nZelenski: "No us trairé a cap de vosaltres"\nVolodímir Zelenski, el gran favorit\nPetró Poroixenko, l'encara president